Richard Matthew Stallman, kontroverzni američki haker i programer, poznat kao tvorac GNU ideje, osnivač i predsjednik Free Software Foundationa, aktivist i najutjecajniji promotor slobodnog softvera te tvorac najpoznatije licence za slobodni softver, GNU GPL, kao i nekolicine drugih, 23. travnja u Zagrebu će održati govor na temu slobodnog digitalnog društva.

Predavanje će se održati u Muzeju suvremene umjetnosti, Avenija Dubrovnik 17, u vremenu od 18h-21h, piše na web stranicama Free Software Foundation zaklade. Ukratko o govoru možete pročitati ispod:

Sve aktivnosti usmjerene na uključivanje većeg broja ljudi u korištenje digitalne tehnologije počivaju na pretpostavci da se nesumnjivo radi o dobroj stvari. Tako se barem doima, kad gledamo iz perspektive direktne praktičnosti. Međutim, u pogledu ljudskih prava, treba se prvo zamisliti kakav je to digitalni svijet u kojem želimo živjeti, te na temelju toga suditi da li je uključivanje dobra ili pak loša stvar. Ako već radimo na tome da nam uključivanje ljudi u digitalne tehnologije bude cilj, naša je dužnost i odgovornost prethodno se uvjeriti da radimo pravu stvar.

Dobili smo i potvrdu od MAME: Predavanje će se održati u dvorani Gorgona Muzeja svuremene umjetnosti u Zagrebu (Avenija Dubrovnik 17). Ulaz je slobodan i nije potrebna prethodna registracija. U predavanju Richard M. Stallman govorit će o pitanjima digitalne inkluzije i dotaknut će se, između ostalog, pitanja digitalnog nadzora, cenzure, slobodnog softvera, internetskih servisa, autorskog prava u kiberprostoru. Predavanje će se održati na engleskom jeziku.

Podrobnije o predavanju i predavaču na sljedećoj poveznici: mama.mi2.hr

VN:F [1.9.22_1171]

pričekajte... Rating: 5.0/5 (1 vote cast)